1уьйре охьавеана, тезетан барам д1анисбойтуш, саг1ийна бежанаш дойуьйтуш хьийзаш вара Хьажа. Каш доккхуш болчарна т1е а вахана, ша кечдира цо лахьта. Уппаг1наш комаран диттан дахийтира, уггар дика тхевнаш тохку говзачу пхьерашка. Чехкачу зуькарехь хьийзаш бара Хьаьжин муридаш. Тезета веана имам Шемил цецваьллера шен дерриге а нохчийн эскар бохург санна, кхузахь гича. Дийнахь сарралц Кунта-Хьаьжина улло а хиъна, тезет схьаоьцуш 1ийра имам. Кешнашка а веара. Хьаьжас пурба даллац д1а а ца вахара. 1овда халватехь хиларна тезетахь вацара.